2021. gada 8. jūnijā Noteikumi Nr. 360

Rīgā (prot. Nr. 46 12. §)

**Grozījumi Ministru kabineta 2014. gada 23. decembra noteikumos Nr. 791 "Noteikumi par kārtību, kādā Valsts robežsardze izsniedz un anulē speciālās caurlaides, un speciālo caurlaižu paraugiem"**

Izdoti saskaņā ar

 Latvijas Republikas valsts robežas likuma

18. panta septīto daļu

Izdarīt Ministru kabineta 2014. gada 23. decembra noteikumos Nr. 791 "Noteikumi par kārtību, kādā Valsts robežsardze izsniedz un anulē speciālās caurlaides, un speciālo caurlaižu paraugiem" (Latvijas Vēstnesis, 2014, 257. nr.) šādus grozījumus:

1. Papildināt noteikumus ar 6.1 un 6.2punktu šādā redakcijā:

"6.1 Lēmums par caurlaides izsniegšanu stājas spēkā tā pieņemšanas brīdī.

6.2 Valsts robežsardze pēc šo noteikumu 6.1punktā minētā lēmuma pieņemšanas par to telefoniski informē personu, kura šo noteikumu 2. vai 3. punktā minētajā iesniegumā norādījusi, ka vēlas caurlaidi saņemt papīra formā."

2. Izteikt 8. punkta pirmo teikumu šādā redakcijā:

"Ja papīra formā izsniegtā caurlaide ir bojāta vai zudusi un persona vēlas saņemt jaunu caurlaidi, kā arī ja caurlaidē norādītā informācija ir mainījusies, izsniedz jaunu caurlaidi."

3. Izteikt 1. pielikumu jaunā redakcijā (1. pielikums).

4. Izteikt 2. pielikumu jaunā redakcijā (2. pielikums).

5. Izteikt 3. pielikumu jaunā redakcijā (3. pielikums).

6. Izteikt 4. pielikumu jaunā redakcijā (4. pielikums).

Ministru prezidents A. K. Kariņš

Iekšlietu ministre M. Golubeva